Լուծում «Հայաստան» համահայկական հիմնադրամը Ասկերանի շրջանի Խնձրստան գյուղում կառուցում է համայնքային կենտրոն: Վերջինս բազմաֆունկցիոնալ շինություն է՝ 250 անձի համար նախատեսված հանդիսությունների սրահով: Շենքի ադմինիստրատիվ մասը բաղկացած է երկու հարկից և զբաղեցնում է 18մx10մ տարածք: Հանդիսությունների սրահը, որը կառուցվելու է ադմինիստրատիվ մասին կից 24մx12մ է: Առաջին հարկն իր մեջ ներառում է դահլիճ, խոհանոց, պահեստ, բուժկետ՝ առանձին մուտքով, նախասրահ-միջանցք, սանհանգույցներ: Երկրորդ հարկում կլինի գյուղապետի սենյակ, հաշվապահություն, գրադարան, խաղասրահ, բուժկետ ու նախասրահ: Շենքը կունենա ջեռուցման համակարգ և կոյուղու հոր: Շենքը տեղակայված է գյուղական ճանապարհի մոտ: Քանի որ տարածքը մասամբ գտնվում է թեքության վրա, առաջացել են հենապատեր: Ամբողջ տարածքը ցանկապատվելու է և կունենա մեքենաների համար երկու մուտք, ինչպես նաև կայանատեղի մուտքի հատվածում: Տարածքը հիմնականում ասֆալտապատվելու է, ունենալու կանաչազարդ ծածկույթ: Այսպիսի կենտրոնների կառուցումը ոչ միայն անդրադառնում է գյուղի մի շարք խնդիրների լուծման վրա, այլև ապահովում է այս կառույցների արդյունավետ ու համակարգված գործունեությունը: